== Liv og gerning ==
Fritz Jürgensen gik først i den [[Østre Borgerdyd Gymnasium|københavnske Borgerdydskole]], derefter i den [[Vestre Borgerdydskole|christianshavnske]], hvor han til sidst kom i huset hos bestyreren [[Niels Bygom Krarup]]. Han blev trods sine kunstneriske anlæg uddannet til urmager i familiefirmaet; 1838-40 var han i udlandet. Han var fuld af inventioner, men kunne ikke gøre dem frugtbringende og var aldeles ikke anlagt for det merkantile. I længere tid opholdt han sig hos den astronomiske professor H.C. Schumacher i [[Altona]], og denne priste varmt Jürgensens gode anlæg for astronomi; men Jürgensens far ville, at sønnen skulle blive ved den fædrene profession. 14. december 1842 ægtede han sin kusine Maria Elisabeth Dichman (12. november 1818 – 26. december 1843), datter af kaptajn Fred. Chr. Dichman og Sophie Frederikke født [[Qvistgaard]]. Efter hendes tidlige død var han ganske nedbrudt og glædeløs, og i 1848 overlod han sin forretnings bestyrelse til en anden for selv at beskæftige sig med tegning og maling. I tre år var han i huset hos maleren [[Jørgen Roed]] som dennes elev. Det hypokondre og sarkastiske i denne bundsande, i sit inderste hjertensgode, men stille og ordknappe mand lod ham se skarpt på verdens usandhed og forfængelighed, og i sine talrige humoristiske, improviserede pennetegninger med de vittige underskrifter frigjorde han sin [[satire]], men sparede for resten heller ikke sig selv. Et udvalg af disse tegninger udkom i tre samlinger og senere i en udgave med en biografisk indledning af P. Hansen. Han malede også, var meget musikalsk og skrev med lethed vers. Som offer for sit dårlige bryst og hang til stærke drikke døde han 24. marts 1863.<ref>{{cite book |last1=Bøgh |first1=Nic. |editor1-first=C.F. |editor1-last=, Bricka |editor1-link= |others= |title= Fritz Jürgensen,  |trans-title=  |edition= |series= Dansk Biografisk Leksikon, |volume= bind IX, |date= |year=1895 |orig-year= |publisher=Gyldendalske Boghandels Forlag, |location= København |language= |isbn= |oclc= |doi= |id= |page= 6-7 |pages= |at= |chapter= |chapter-url= |quote= |ref= |bibcode= |lay-url= |lay-date= |separator= |postscript= |name-list-style=}}</ref>
Kunst Historie Erhvervsliv Kommunikation Humor